Tagnit n taggara: Ɣilas, Briruc d yilmeẓyen-nniḍen, asmi ffɣen ɣer temdint, ffɣen s yiswi ad awin ayen yettwagelden fell-asen acḥal d wacḥal aya: d tamaziɣt, d tilelli, d tamagit n ugdud s lekmal, maca adabu amesbaṭli yezga ireggel-asen abrid. Aṭas i yefkan tirwiḥin-nsen d asfel, s ussirem, ayen i ɣef nnuɣen d wayen i ɣef mmuten yiwen n wass ad asen-d-iṣaḥ, tasuta d-iteddun ad t-id-taf. Ayen i ɣef nnuɣen yebna ɣef ssaḥ, mačči d tikerkas, yerna ayen yebnan ɣef ssaḥ ur yettruḥu ara kan akka. Analas, yeǧǧa-tt wer taggara, tagnit-a ur tefri ara, imi teḥkayt-agi yakan tella deg tilawt, ar ass n wass-a mazal amennuɣ yettkemmil, ar ass n wass-a mazal ttazzalen yidammen.